আজ বিকেল থেকেই দক্ষিণবঙ্গের একাধিক জেলায় ঝড় বৃষ্টির পূর্বাভাস

ওয়েবডেস্ক: সকাল থেকে তীব্র গরমে (Heat) নাজেহাল কলকাতাবাসী। আবহাওয়া দফতরের পূর্বাভাস অনুযায়ী, তিন দিন পর থেকেই আরও গরম বাড়বে দক্ষিণবঙ্গের জেলাগুলিতে। কিছুটা হলেও স্বস্তি মিলবে বৃষ্টির (Rain) কারণে। আজ বিকেল থেকে দক্ষিণবঙ্গের (South Bengal) একাধিক জেলায় ঝড়বৃষ্টির (Thunderstorms forecast) পূর্বাভাস রয়েছে। আগামী বৃহস্পতিবার পর্যন্ত ঝড় বৃষ্টির দাপট চলতে থাকবে। শুক্রবার থেকে বৃষ্টির পরিমাণ কমবে।

তবে বৃষ্টি কমলেই তাপমাত্রা বাড়তে থাকবে। প্রায় ৩ থেকে ৫ ডিগ্রি পর্যন্ত পারদ বাড়তে পারে। মঙ্গলবার কলকাতা সহ পার্শ্ববর্তী জেলাগুলিতে ৩০ থেকে ৪০ কিলোমিটার বেগে ঝোড়ো হাওয়া সেই সঙ্গে বজ্রবিদ্যুৎ সহ হালকা থেকে মাঝারি বৃষ্টির সম্ভাবনা রয়েছে। বুধবার বৃষ্টির পরিমাণ কিছুটা কমলেও দুই ২৪ পরগনা, পূর্ব মেদিনীপুর, নদিয়া, মুর্শিদাবাদ বজ্রবিদ্যুৎ সহ বৃষ্টির সম্ভাবনা থাকবে।

আরও পড়ুন:

উত্তরবঙ্গের বৃষ্টি চলবে। দার্জিলিং, কালিম্পং, জলপাইগুড়ি, আলিপুরদুয়ার , কোচবিহার সহ উত্তরবঙ্গে ৫ টি জেলায় মঙ্গলবারেই ঝড় বৃষ্টির সম্ভাবনা রয়েছে। বুধবার কিছুটা কমবে, তবে দার্জিলিং, কালিম্পং, উত্তর দিনাজপুরে বিক্ষিপ্ত বৃষ্টি চলবে। অপরদিকে মালদা ও দিনাজপুরে শুষ্ক থাকবে আবহাওয়া। আগামী দিন পাঁচেকের মধ্যে উত্তরবঙ্গের জেলাগুলির তাপমাত্রা কোনও কোনও জায়গায় ৩ থেকে ৫ ডিগ্রি পর্যন্ত বাড়তে পারে।

গুজরাট উপকূল, মারাঠাওয়াড়া, মধ্যপ্রদেশ, অসম, ওড়িশা, গাঙ্গেয় পশ্চিমবঙ্গ ও ঝাড়খণ্ড সং লগ্ন এলাকায় একটি ঘূর্ণাবর্ত তৈরি হয়েছে। পাশাপাশি একাধিক অক্ষরেখা বিস্তৃত হওয়ায় ভারী বৃষ্টির সম্ভাবনা তৈরি হয়েছে একাধিক রাজ্যে। এর মধ্যে রয়েছে ছত্তিশগড়, ওড়িশা, মধ্যপ্রদেশ, গুজরাট, উত্তরাখণ্ড। এই রাজ্যেগুলিতে শিলাবৃষ্টির পূর্বাভাস রয়েছে। গুজরাট উপকূলে সমুদ্র উত্তাল হবে, ৫৫-৬০ কিলোমিটার বেগে ঝোড়ো হাওয়া বইতে পারে। মৎস্যজীবীদের সমুদ্রে যেতে নিষেধাজ্ঞা জারি করা হয়েছে।